section_heading: Radnja
paragraph_text: Dr. Crusher, Deanna i Riker su uvjereni da je i on pod utjecajem istog bića kao i Worf i dr. Crusher, ali nisu u stanju to dokazati i smijeniti ga s dužnosti. Nakon povratka do oblaka kapetan se obraća cijeloj posadi objašnjavajući im kako su tijekom prvog prolaska slučajno pokupili jedno inteligentno biće. Uplašeno pokušavalo je stupiti u kontakt sa svojom novom okolinom, no ona je bila previše komplicirana za njega sve dok nije otkrilo brodsko računalo. Pomoću njega je samo željelo vratiti brod natrag do energetskog oblaka u kojem je živjelo. Iz istog razloga je ušlo i u um kapetana Picarda, no u njemu je otkrilo da njih dvoje dijele istu želju za istraživanjem pa mu je dalo mogućnost da mu se pridruži i da zajedno nastave istraživati svijet oko njih. Nakon toga pomoću energetskih izboja onesposobi cijelu posadu i teleportira se u energetski oblak.